stanford-oval/wikipedia huggingface dataset:
Etelä-Amerikka
Kulttuuri > Uskonnot

Suurin osa Etelä-Amerikan asukkaista on katolilaisia. Ainoastaan Surinamessa ja Guyanassa katolisuus ei ole valtauskonto. Surinamessa hindulaisuus on maan suurin uskonto. Guyanassa taas protestantismi on vallalla oleva uskonto, ja Surinamen tavoin katolisuus on vasta kolmanneksi yleisin.
Kulttuuri > Yliopistot

Etelä-Amerikan vanhin yliopisto on vuonna 1551 perustettu La Universidad Nacional Mayor de San Marcos. Yliopisto sijaitsee Perun pääkaupungissa Limassa. Suurin yliopisto taas on Buenos Airesissa Argentiinassa sijaitseva Universidad de Buenos Aires.
Sodat ja rajakiistat

Mantereella ei ole ollut merkittäviä sotia tai rajakiistoja 2000-luvulla. Alueen maiden välillä oli 1900-luvulla muutamia pieniä konflikteja. Monissa maissa, kuten Perussa, Uruguayssa ja Kolumbiassa, on kuitenkin ollut sisäisiä kiistoja hallituksien ja sissiliikkeiden välillä.
Argentiina hyökkäsi vuonna 1982 Britannian hallinnoimille Falklandinsaarille. Brittien vastaiskussa kuoli yli tuhat ihmistä. Saarten hallinto palautui Britannialle sodan päätyttyä.
Aiheesta muualla

Kuvia tai muita tiedostoja aiheesta Etelä-Amerikka Wikimedia Commonsissa
Matkaopas aiheesta Etelä-Amerikka Wikimatkoissa
| n k Maapallon alueet |
| --- | --- |
 Afrikka:  Eteläinen Afrikka  Itä-Afrikka  Keski-Afrikka  Länsi-Afrikka  Pohjois-Afrikka 
 Amerikka:  Etelä-Amerikka  Keski-Amerikka  Latinalainen Amerikka  Pohjois-Amerikka  Väli-Amerikka 
 Aasia:  Etelä-Aasia  Etu-Aasia  Itä-Aasia  Kaakkois-Aasia  Keski-Aasia  Pohjois-Aasia 
 Eurooppa:  Etelä-Eurooppa  Itä-Eurooppa  Keski-Eurooppa  Länsi-Eurooppa  Pohjois-Eurooppa 
 Oseania:  Australaasia  Melanesia  Mikronesia  Polynesia 
 Napa-alueet:  Antarktis  Arktis 
 Valtameret:  Atlantin valtameri  Eteläinen jäämeri  Intian valtameri  Pohjoinen jäämeri  Tyynimeri 
Joki Amazonin sademetsässä.
Etelä-Amerikan poliittinen kartta.
Machu Picchu, muinainen inkakaupunki Perussa.
Bolivian Andeilla sijaitsevan Tiwanakun rauniot.
Portugalilaiset saapuvat Brasiliaan vuonna 1500, Oscar Pereira da Silva (1922).
Chilen itsenäisyysjulistus vuonna 1818, Pedro Subercaseaux (1945).
Urarina-kansan šamaani.
Patagonia.
São Paulon kaupunki Brasiliassa on maanosan tärkeimpiä finanssikeskuksia.
Kahvi on yksi Etelä-Amerikan tärkeimmistä vientituotteista.
Heikkotasoista Panamericana-valtatietä Ecuadorin Andeilla noin 2 500 metrin korkeudessa.
Etelä-Amerikan valtioiden viralliset kielet.
Mike Beuttler

| Mike Beuttler |
| --- | --- |
 Mike Beuttler Ranskan GP:ssä 1972.
Henkilötiedot
Koko nimi:  Michael Simon Brindley Bream Beuttler
Syntynyt: 13. huhtikuuta 1940 
Kansalaisuus:   Yhdistynyt kuningaskunta
Formula 1 -ura
Aktiivivuodet:  1971–1973
Talli(t):  March (sekä itse tallissa että yksityisesti)
Kilpailuja:  29 (28 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Britannian Grand Prix 1971
Viimeinen kilpailu:  Yhdysvaltain Grand Prix 1973
Michael Simon Brindley Bream Beuttler (13. huhtikuuta 1940 Kairo, Egypti – 29. joulukuuta 1988 Los Angeles, Yhdysvallat) oli brittiläinen kilpa-autoilija, joka osallistui muun muassa Formula 1 -sarjaan. F1:ssä hän kilpaili yksityisesti March-tallin autoilla.
Beuttler oli lahjakas kuljettaja, joka osallistui Formula 3 ja Formula 2 -sarjoihin ennen siirtymistään F1:een. Hän kilpaili tallissa, jonka rahoituksen hoiti joukko pörssimeklarikavereita, joilta talli myös sai nimensä - ensiksi Clarke-Mordaunt-Guthrie Racing, ja 1973 alkaen Clarke-Mordaunt-Guthrie-Durlacher Racing. Hän kilpaili vain kerran itse March-tallissa. Kilpailu oli Kanadan Grand Prix 1971. Beuttlerin parhaaksi sijoitukseksi jäi seitsemäs sija Espanjan Grand Prix'sta kaudelta 1973.
Beuttler jäi kilpa-autoilusta eläkkeelle vuonna 1974 Brands Hatchin 1000 kilometrin kilpailun jälkeen ja muutti Yhdysvaltoihin. Beuttler kuoli Yhdysvalloissa 29. joulukuuta 1988 AIDSiin.
Beuttler oli suuntaukseltaan homoseksuaali.
Formula 1 -tulokset

| Vuosi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1971 | C-M-G Racing | SAF  | SPA  | MON  | DUT  | FRA  | GBR Kesk. | DEU DSQ | AUT NC | ITA Kesk. | CAN NC | USA  |  |  |  |  | - | 0 |
| 1972 | C-M-G Racing | ARG  | SAF  | SPA DNQ | MON 13 | BEL Kesk. | FRA Kesk. | GBR 13 | DEU 8 | AUT Kesk. | ITA 10 | CAN NC | USA 13 |  |  |  | - | 0 |
| 1973 | C-M-G-D | ARG 10 | BRA Kesk. | SAF NC | SPA 7 | BEL 11 | MON Kesk. | SWE 8 | FRA  | GBR 11 | DUT Kesk. | DEU 16 | AUT Kesk. | ITA Kesk. | CAN Kesk. | USA 10 | - | 0 |
Opioidit

| --- | --- |
Lääkeaineryhmä:Opioidit
 Oopiumiunikko
Käyttötarkoitukset: Kipulääke, Päihde
Antotavat: Oraalinen, injektio
ATC-DDD: N02A, N07BC
Mekanismi: Opioidireseptori-agonisti
Riippuvuus: Voimakas fyysinen ja psyykkinen
Väärinkäyttö: Runsasta
Oopiumiunikko (Papaver somniferum), josta saadaan oopiumialkaloideja sellaisenaan hyödynnettäväksi tai puolisynteettisten opioidien – esimerkiksi heroiinin – raaka-aineeksi.
Opioidit eli euforisoivat analgeetit (ent. narkoottiset analgeetit) ovat kehossa oleviin opioidireseptoreihin vaikuttavia yhdisteitä. Opioideja syntyy kehon sisällä, mutta niitä saadaan myös oopiumiunikosta ja syntetisoimalla. Opioideja sisältäviä valmisteita käytetään muiden muassa kipulääkkeinä ja huumausaineina. Jo antiikin Roomassa käytetty oopiumi on vanhin tähän ryhmään kuuluva aine.
Opiaatilla tarkoitetaan oopiumiunikosta saatavia luonnollisia oopiumialkaloideja tai niiden johdoksia sisältävää lääkettä.
Opioidit kiinnittyvät samoihin opioidireseptoreihin, joihin elimistön itse tuottamat endorfiinit kiinnittyvät. Opioidireseptorit sijaitsevat pääasiassa keskushermostossa ja ruoansulatuskanavassa.
Opioidit voidaan jakaa neljään päätyyppiin: endogeenisiin eli elimistön tuottamiin, kuten endorfiinit, oopiumialkaloideja oopiumiunikosta (Papaver somniferum) kuten morfiini ja kodeiini, puolisynteettisiin kuten heroiini ja synteettisiin kuten fentanyyli, metadoni ja petidiini.
Käyttö > Lääkkeenä

Opioidit ovat voimakkaimpia käytössä olevia kipulääkkeitä, ja niitä on käytetty lääketieteessä kauan. Aluksi oopiumia on käytetty sellaisenaan, ja sen rinnalla ryhdyttiin käyttämään myös laudanumia eli oopiumia sisältävää alkoholiliuosta, jossa morfiinia oli arviolta yksi massaprosentti. Laudanumia käytettiin yskänlääkkeissä, ja 1800-luvun alussa morfiinin löytämisen jälkeen ryhdyttiin valmistamaan morfiinia sisältäviä laudanumia muistuttavia yskänlääkeliuoksia. 1900-luvun alussa myös heroiinia käytettiin yskänlääkeliuoksissa. Oopiumia, morfiinia ja heroiinia on käytetty myös kivunlievitykseen kipulääkkeinä.
Vaikean yskän ja lievempien kipujen hoidossa käytetään nykyään lääkkeitä, jotka sisältävät kodeiinia. Nykyään voimakkaimmissa yskänlääkkeissä käytetään teholtaan alhaista kodeiinia, ja liuoksiin lisätään myös sorbitolia, jolla on laksatiivisia vaikutuksia lääkkeen väärinkäytön estämiseksi tai vähentämiseksi. Nykyään morfiinia sekä morfiinin johdannaisia käytetään akuutin kivun sekä syöpäkivun hoidossa. Heroiinia käytetään voimakkaana kipulääkkeenä, mutta sen sijaan suositaan useissa maissa ja tapauksissa teholtaan alhaisempaa morfiinia tai muita voimakkaita opioideja. Buprenorfiinia käytetään opioidiriippuvaisten korvaus- ja vieroitushoidossa sekä voimakkaiden kipujen hoitoon.
Huumehistorian tutkija Mikko Ylikankaan mukaan Suomessa käytettiin 1930-luvulta lähtien 1950-luvulle saakka heroiinia enemmän kuin missään muualla asukasta kohti laskettuna. Sitä käytettiin jopa enemmän kuin muissa Pohjoismaissa yhteensä. Heroiini oli kansanlääke, jota oli muun muassa yskänlääkkeissä. Sekä morfiini- että heroiinitabletit kuuluivat kotien lääkekaappien vakiovarustukseen. Opiaattien kulutus lisääntyi erityisesti talvi- ja jatkosodan aikana, jolloin niitä käytettiin yleislääkkeenä esimerkiksi yskään, reumaan ja särkyihin. Ne kuuluivat myös varuskuntien ja korsujen yleislääkkeisiin. Ylikankaan mukaan heroiini olikin hyvä lääke etenkin hengitystievaivoihin, joita suomalaisilla oli runsaasti. Se oli myös muita vastaavia lääkkeitä edullisempi.
Opioidit lamaavat suolen toimintaa ja niitä on käytetty ripuliin ja yleisesti vatsaa rauhoittamaan. Nykyään yleisin vatsan rauhoittamiseksi käytetty opioidi on loperamidi. Vuoteen 2008 asti Suomessa sai ostaa reseptivapaasti oopiumia sisältävää ripulilääkettä. Opioidiummetus on myös merkittävä opioidien lääkekäyttöön liittyvä ongelma. Toisaalta opioideja käytetään suolitukoksen oireiden lievittämiseen. Opioidikipulääkkeiden ja tulehduskipulääkkeiden käyttö aiheuttaa vuonna 2015 julkaistun tutkimuksen mukaan henkirikosten tekemisen riskin lisääntymisen.
Käyttö > Päihteenä

Opiodit ovat laittomia psykoaktiivisia aineita eli huumausaineita, mutta osa opioidien käytöstä on lääkkeiden väärinkäyttöä. Opioideja käytetään päihteinä niiden euforisoivan vaikutuksen vuoksi, mutta opioidien vaikutukset riippuvat käytetystä opioidista ja sen annostuksesta.
Opioidien psykologinen vaikutus on voimakas euforian tunne ja mahdollisten huolten katoaminen ja fyysisesti kivuntunteiden katoaminen, mitkä saavat ihmisen olon tuntumaan äärimmäisen hyväksi (euforia) ja vaivattomaksi, minkä vuoksi osa ihmisistä kokee vaikutuksen myös piristäväksi, vaikka opioidien vaikutusmekanismi on erilainen kuin stimulanteilla. Opioidit voivat myös saada käyttäjän tuntemaan itsensä väsyneeksi ja yleisesti hitaaksi ja laiskaksi, joten kaiken kaikkiaan opioidien vaikutukset ovat hyvin yksilöllisiä, eivätkä kaikki koe edes mitään erityistä euforian tunnetta.
Suurinta osaa opioideista käytetään polttamalla, oraalisesti tai suonensisäisesti. Suurten annostusten tai voimakkaiden opidoidien käyttö muistuttavat nukkumista, mutta ihminen on silti hereillä lamaantuneessa ja euforisessa tilassa: opioidit ovat narkoottisia ja voivat aiheuttaa narkoosin. Buprenorfiini on Suomen huumeiden käyttäjien keskuudessa yleisin opioidi.
Opioidien säännöllinen käyttö aiheuttaa toleranssin kasvamista sekä ruumiillista että henkistä (psykologista) riippuvuutta, joka ilmenee vieroitusoireina aineen poistuttua elimistöstä. Toleranssin myötä euforisoivan vaikutuksen saavuttamiseksi käyttäjä tarvitsee yhä suurempia annoksia. Opioidien käyttäjät saattavat aloittaa oraalisella käytöllä tai polttamalla, mutta etenevät käyttämään huumetta suonensisäisesti toleranssin vaatiessa suurempia määriä sekä tämän aiheuttamien kustannusten nousun vuoksi. Suonensisäisessä käytössä riittää pieni huumemäärä saman vaikutuksen aikaansaamiseksi. Opioidin aiheuttama euforia on suurin syy käytöstä aiheutuvan psykologisen riippuvuuden synnyssä.
Vuonna 2010 Terveyden ja hyvinvoinnin laitos kertoi vuosittaisessa raportissaan että metadonin aiheuttamat kuolemantapaukset (19) olivat lisääntyneet ja lisäksi löydöksissä oli laaja kirjo erilaisia lääkkeinä käytettäviä opioideja: tramadoli 14 tapauksessa, oksikodoni kuudessa, fentanyyli kuudessa, kodeiini kuudessa, morfiini kolmessa ja dekstropropoksifeeni yhdessä tapauksessa. Selvästi yleisin löydös oli buprenorfiini, joka oli ensisijaisena ainelöydöksenä 40 tapauksessa.
Lisäksi on huomattava, kuten raportin samalla sivulla olevasta taulukosta ilmenee, että hyvin harvat kuolevat yksistään opioidien yliannostukseen. Lähes aina on kyse sekakäytöstä bentsodiatsepiinien ja/tai alkoholin kanssa. Raportin mukaan 91:ssä tapauksessa 95:stä (96 prosenttia) vainajalla oli veressään myös bentsodiatsepiineja, ja tämän lisäksi 38:ssä tapauksessa 95:stä (40 prosenttia) verestä löytyi myös alkoholia. Kipulääkkeiden pakkauksien tuoteselostuksissa olevat varoitukset muiden keskushermostoa lamaavien aineiden samanaikaisesta käytöstä tulisi ottaa vakavasti.
Suomessa vuonna 2011 hoidetuista huumeongelmista 62,2 % oli opioideihin liittyviä. Opioidien osuus kaikista lääke- ja huumemyrkytyskuolemista vuosina 2010–2012 oli 34–39 prosenttia.
Käyttö > Käytön lisääntyminen

Opioideja alettiin määrätä 1990-luvun lopussa yhä laajemmin krooniseen kipuun, minkä seuraksena myös opioidien käyttöön liittyvät kuolemat alkoivat lisääntyä. Taustalla oli patologi Jack Kevorkianin kipupotilaille antama kuolinapu, jonka saama julkisuus sai aikaan käänteen lääkäreiden suhtautumisessa kipupotilaiden kärsimykseen. Yhdysvaltojen kipuyhdistys aloitti sen seurauksen vuonna 1995 kampanjan paremman kivunlievityksen puolesta. Kampanjaan liittyvä lobbaustyön yhtenä seurauksena oli, että opioidien käytön sääntelyä purettiin.
Opioidien käytön lisääntymisen seurauksena oli enemmän addiktioita ja yliannostuskuolemia. Eniten opioideja määrätään Yhdysvalloissa ja Kanadassa, tuplasti sen mitä Euroopan unionissa, Australiassa ja Uudessa-Seelannissa. Opioidiaddiktioita on etenkin ensimmäisessä maailmassa ja matalatuloisilla. Yhdysvaltojen työssäkäyvät naiset käyttävät muita naisia enemmän opioideja. Opioidien väärinkäyttö ei kuitenkaan korreloi taloudellisten olosuhteiden kanssa.
Farmakologia

Opioidireseptoreita on ainakin neljänlaisia: µ-, δ-, κ- ja ORL1-tyyppisiä. Näistä parhaiten tunnetaan µ-reseptorit, joiden aktivaatio lievittää kipua sekä saa aikaan hengityslamaa, euforiaa ja riippuvuutta. Neuroneissa µ-reseptorin aktivoitumisen seurauksena kaliumkanavia avautuu ja kalsiumkanavia sulkeutuu, minkä johdosta neuronien aktiivisuus vähenee. µ-reseptoreja on erityisesti aivokuorella, keskiaivoissa, aivorungossa ja selkäytimessä.
Tuotanto

Opioidit saadaan oopiumiunikosta (Papaver somniferum) kerättävistä alkaloideista. Vuonna 2014 Stanfordin yliopiston tutkijat ovat kehittäneet geenimanipuloituja hiivoja, jotka pystyvät tuottamaan erilaisia opioideja.
Esimerkkejä opioidiagonisteista

(Lääkevalmistenimet Suomessa merkitty niissä tapauksissa joissa niitä on saatavilla.)
Esimerkkejä opioidiagonisteista > Endogeenisia

Opioidipeptidejä, joita syntyy kehossa:
endorfiinit
dynorfiinit
enkefaliinit
Esimerkkejä opioidiagonisteista > Oopiumialkaloideja

Alkaloideja, joita esiintyy oopiumiunikossa (Papaver somniferum) ja samoin siitä valmistetussa oopiumissa:
morfiini (Dolcontin®, Depolan®, Duralgin®, Oramorph®, Morphin®)
kodeiini (Panacod®, Paramax-Cod®, Paracetamol/Codein Orion®, Ardinex®, Altermol®, Codesan®comp.)
tebaiini
Esimerkkejä opioidiagonisteista > Puolisynteettisiä

dihydrokodeiini
heroiini
hydrokodoni (Ei käytössä eikä myynnissä Yhdysvaltojen ulkopuolella)
hydromorfoni (Palladon®)
nalbufiini (Nalpain®)
oksikodoni (OxaNest®, OxyContin®, OxyNorm®)
oksimorfoni
buprenorfiini (Temgesic®, Subutex®, Suboxone®, Vetergesic®)
Esimerkkejä opioidiagonisteista > Synteettisiä

alfentaniili (Rapifen®)
dekstropropoksifeeni (Abalgin®)
etorfiini (Immobilon® [vain eläimiin])
etyylimorfiini (osana Indalgin® ja Cocillana® -lääkevalmisteita)
fentanyyli (Actiq®, Durogesic®, Fentanyl®, Fentanyl Hexal®, Fentanyl-Hameln®, Fentanyl B. Braun®)
ketobemidoni
loperamidi (Imodium®)
metadoni (Dolmed®)
pentatsosiini (Dolapent, Dolofortin, Fortralin)
petidiini (Petidin Ipex®, Demerol®)
propoksifeeni
remifentaniili (Ultiva®)
sufentaniili (Sulfenta®, Sulfentanil-Hameln®)
tramadoli (Tramal®)
Teho kivunlievityksessä

Opioidien kipua lievittävä teho on äärimmäisen yksilöllistä. Esimerkiksi tramadolia päivittäin kolme kuukautta nauttineet nivelrikkopotilaat raportoivat kipunsa lievittyneen keskimäärin vain kolmekymmentä prosenttia samalla kun placebolääkekin lievitti kipua keskimäärin 23 prosenttia. Opioidien pitkäaikaiskäyttö aiheuttaa osalle potilaista pelkkiä haittavaikutuksia ilman kivunlievitystä ja yli puolet potilaista lopettaa opioidilääkityksen 6-24 kuukauden kuluttua osittain kipua lievittävän tehon heikkenemisen vuoksi.
Alla oleva taulukko esittää koirille annettujen opioidien suhteellisia kipua lievittävää tehoa morfiiniin verrattuna (= 1).
| Opioidi | Suhteellinen teho |
| --- | --- |
Pentatsosiini: 0,1
Kodeiini: 0,1
Tramadoli: 0,2
Petidiini: 0,5
Morfiini: 1
Metadoni: 1
Heroiini: 2
Butorfanoli: 3
Desomorfiini: 10
Buprenorfiini: 25
Alfentaniili: 30
Fentanyyli: 100
Remifentaniili: 200
Sufentaniili: 1 000
Lofentaniili: 6 000
Etorfiini: 10 000
Karfentaniili: 10 000
Jim Montgomery (jääkiekkovalmentaja)

| Jim Montgomery> Henkilötiedot |
| --- | --- |
Syntynyt: 30. kesäkuuta 1969 (ikä 55) Montreal, Quebec
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  178 cm
Paino:  83 kg
Seura
Seura:  St. Louis Blues
Tehtävä:  päävalmentaja
Pelaajaura
Pääsarjaura:  1993–2004
Seurat:  St. Louis Blues   Montreal Canadiens   Philadelphia Flyers   Kölner Haie (DEL)   San Jose Sharks   Dallas Stars   Salavat Julajev Ufa (RSL)   Missouri River Otters (UHL)
Valmennusura
Vuodet:  2005–
Seurat:  Dubuque Fighting Saints (USHL)   Denverin yliopisto (NCAA)   Dallas Stars   Boston Bruins
Jim Montgomery (synt. 30. kesäkuuta 1969) on kanadalainen jääkiekkovalmentaja ja entinen jääkiekkoilija. Montgomery pelasi ammattilaisurallaan kuusi kautta ja 122 ottelua NHL-liigassa edustaen viittä eri seuraa. Hän pelasi NHL-seurojen farmijoukkueissa AHL-liigassa 451 ottelua. Montgomery voitti urallaan AHL:n mestaruuden Calder Cupin. Hän päätti uransa kauteen 2004–2005 alasarjassa. Pelaajauransa jälkeen Montgomery on toiminut valmentajana. Hän on voittanut NHL:n parhaan valmentajan palkinnon Jack Adams Awardin kaudella 2022–2023. Marraskuusta 2024 lähtien Montgomery on toiminut St. Louis Bluesin päävalmentajana.
Wichita

| Wichita |
| --- | --- |
 Edessä Arkansasjokea, taustalla Wichitan keskustaa.
 lippu

 Wichita
 Koordinaatit: 37°41′20″N, 97°20′10″W 
Valtio:  Yhdysvallat
Osavaltio:   Kansas
Piirikunta:  Sedgwick
Hallinto:  
 – Pormestari:  Lily Wu (L)
Pinta-ala:  
 – Kokonaispinta-ala:  423,70 km²
 – Josta vettä:  11,14 km² 
Korkeus:  397 m
Väkiluku (2010):  382 368
 – Väestötiheys:  900 as./km²
 – Metropolialue:  644 610
Aikavyöhyke:  UTC-6 (kesäaika UTC-5)
Lempinimi::  The Air Capital, ICT
 
 www.wichita.gov 
Infobox OKVirheellinen NIMI-arvo: 
Wichita on Yhdysvaltain Keskilännessä sijaitsevan Kansasin osavaltion suurin kaupunki ja Sedgwickin  piirikunnan hallintokeskus. Kaupungin pinta-ala on 411 km² ja arvioitu asukasluku 386 552 (2013). Metropolialueella asuu 637 394 asukasta ja 100 mailin säteellä noin miljoona asukasta (2013). Wichita on Etelä-Kansasin tärkein kauppa- ja teollisuuskaupunki.
Historia

Wichitan kaupunki perustettiin 21. heinäkuuta 1870.
Varhaisimmat pysyvät asukkaat alueella olivat wichita-heimon intiaaneja, jotka olivat asuttaneet aluetta jo satoja vuosia ennen uudisasukkaita. Intiaaneille seutu oli ollut tärkeä kauppapaikka. Vuonna 1868 J.R. Mead perusti Little Arkansas- ja Arkansasjokien yhtymäkohtaan kauppa-aseman, ja Wichita alkoi kehittyä.
Jesse Chisholm, joka oli puoliverinen cherokee, saapui alueelle ensimmäisen kerran vuonna 1863. Hän raivasi Chisholmin reitin (Chisholm Trail), joka kulki Wichitan kautta. Chisholm Trail oli tärkein karjankuljetusreitti Texasista Keski-Kansasin Abileneen.
1870-luvun Wichita oli levoton paikka. Erityisesti joen länsipuolisen alueen elo oli villiä ja alkukantaista.
Rautatien rakentamiseen jälkeen 1872 Wichita kasvoi voimakkaasti karjakaupunkina ja myöhemmin kaupallisena keskuksena.
Vuonna 1915 lähistöltä löydettiin öljyä. Öljyn löytyminen lähes kaksinkertaisti kaupungin asukasluvun.
Väestö

Väestöstä 71,9 % on valkoihoisia, 11,5 % mustia, 4,8 % aasialaisia ja 1,2 % intiaaneja.
Maantiede

Wichita sijaitsee Arkansasjoen varrella Suurten tasankojen keskiosassa. Meksikonlahdelta työntyvä kostea ilma törmää pohjoisen kylmään ilmaan. Kesät ovat yleensä lämpimiä ja kosteita, joskus kuumia ja kuivia. Myös tornadoja voi esiintyä kesällä. Talvet ovat leutoja, mutta kylmiäkin jaksoja saattaa olla. Korkein mitattu lämpötila on 46 °C ja alin -30 °C.
Koulutus

Wichitassa toimivia korkeakouluja ovat Friends University, Kansas Newman College ja Wichita State University.
Talous

1920-luvulla Wichitaan syntyi lentokoneteollisuutta. Toisen maailmansodan aikana lentokoneteollisuus kehittyi. Stearman, Cessna, Mooney ja Beechcraft on perustettu Wichitassa 1920- ja 1930-luvuilla.
Muita merkittäviä teollisuudenaloja ovat muun muassa maatalous, öljynjalostus, elektroniikka ja high-tech.
Maailmanlaajuinen pizzaravintolaketju Pizza Hut perustettiin Wichitassa vuonna 1958.
Kulttuuri ja nähtävyydet

Kaupungissa toimii sinfoniaorkesteri.
Wichita Art Museum, joka on perustettu vuonna 1935, esittelee laajasti amerikkalaista taidetta, muun muassa Roland P. Murdockin kokoelman töitä.
Wichita-Sedgwick County Historical Museumin kokoelmissa on yli 70 000 Wichitan kaupungin ja Sedgwickin piirikunnan historiaan liittyvää ihmiskäden työtä vuodesta 1865 nykypäivään.
Cowtown on vuonna 1952 perustettu 23 eekkerin (noin 9 hehtaarin) suuruinen ulkoilmamuseo. Cowtownissa on 54 historiallista rakennusta. Vanhin rakennuksista on vuodelta 1869. Rakennusten sisällä on yli 10 000 alkuperäistä esinettä vuosilta 1865-1880.
Sedgwick County Zoo esittelee noin 400 eläinlajia.
Aiheesta muualla

Kuvia tai muita tiedostoja aiheesta Wichita Wikimedia Commonsissa
Kansasin osavaltio
| --- | --- |
Piirikunnat:   Allen  Anderson  Atchison  Barber  Barton  Bourbon  Brown  Butler  Chase  Chautauqua  Cherokee  Cheyenne  Clark  Clay  Cloud  Coffey  Comanche  Cowley  Crawford  Decatur  Dickinson  Doniphan  Douglas  Edwards  Elk  Ellis  Ellsworth  Finney  Ford  Franklin  Geary  Gove  Graham  Grant  Gray  Greeley  Greenwood  Hamilton  Harper  Harvey  Haskell  Hodgeman  Jackson  Jefferson  Jewell  Johnson  Kearny  Kingman  Kiowa  Labette  Lane  Leavenworth  Lincoln  Linn  Logan  Lyon  Marion  Marshall  McPherson  Meade  Miami  Mitchell  Montgomery  Morris  Morton  Nemaha  Neosho  Ness  Norton  Osage  Osborne  Ottawa  Pawnee  Phillips  Pottawatomie  Pratt  Rawlins  Reno  Republic  Rice  Riley  Rooks  Rush  Russell  Saline  Scott  Sedgwick  Seward  Shawnee  Sheridan  Sherman  Smith  Stafford  Stanton  Stevens  Sumner  Thomas  Trego  Wabaunsee  Wallace  Washington  Wichita  Wilson  Woodson  Wyandotte 
Kaupungit (suurimmat):   Andover  Derby  Dodge City  Emporia  Garden City  Gardner  Great Bend  Hays  Hutchinson  Junction City  Kansas City  Lawrence  Leavenworth  Leawood  Lenexa  Liberal  Manhattan  Newton  Olathe  Overland Park  Pittsburg  Prairie Village  Salina  Shawnee  Topeka (pääkaupunki)  Wichita
Svensbergin kiviaita

Svensbergin kiviaita joulukuussa 2024.
Svensbergin kiviaita vuonna 1910.
Svensbergin kiviaita on Porin Noormarkussa Harjakankaan kylässä noin 4,5 km päässä Finpyystä. Harjakankaan kylän ajatellaan alkavan Svensbergin kiviaidasta. Kiviaita on nähtävissä Noormarkusta Laviaan johtavan yhdystien 2560 molemmin puolin ja lisäksi osa siitä on tien läheisessä metsässä.  Kiviaidan pituudeksi mitattiin vuonna 1930 971,5 metriä.
Kiviaitaa alettiin rakentaa hätäaputöinä 1860-luvulla. Kiviaidan materiaalia saatiin pellonraivauksen yhteydessä maasta nousseista kivistä.  Aidan rakentajina mainitaan muun muassa Oskar Svensberg  ja Nestor Svensberg .
Svensbergin kiviaita on yksi Noormarkun paikallishistorian tärkeistä kohteista.  Noormarkkulaisilla on runsaasti sanontoja Svensbergin kiviaidasta, kuten "ikuinen kuin Svensbergin kiviaita". Kiviaitaa on sanottu myös Svensbergin suvun hautausmaaksi.
Gazojak

| Gazojak |
| --- | --- |
 Gazojak
 Koordinaatit: 41°11′12″N, 61°24′27″E 
Valtio:  Turkmenistan
Maakunta:  Lebapin maakunta
Piirikunta:  Darganatan piirikunta
Hallinto:  
 – Asutustyyppi:  kaupunki
Väkiluku (2024):  21 000
Gazojak on kaupunki Lebapin maakunnan Darganatan piirikunnassa Turkmenistanissa. Se sijaitsee Amudarjan varrella lähellä Uzbekistanin rajaa 330 kilometriä maakunnan pääkaupungista Türkmenabatista luoteeseen. Kaupungissa arvioitiin olevan 21 000 asukasta vuonna 2024.
Paikkakunta on syntynyt vuonna 1967 Ojakin maakaasukentän hyödyntämisen yhteydessä. Siitä tuli kaupunki vuonna 2008. Gazojakin kautta kulkee Türkmenbatin, Urganchin ja Daşoguzin välinen maantie ja rautatie. Kaupunki on maakunnan pohjoisosan kaasuteollisuuden keskus.